**Ministru kabineta noteikumu projekta “Grozījumi Ministru kabineta 2010.gada 21.jūnija noteikumos Nr.552 “Ielūgumu apstiprināšanas un uzaicinājumu noformēšanas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ministru kabineta 2018.gada 27.jūnija rīkojums Nr.290 “Par Padziļinātās sadarbības programmas darbību un tās attīstības modeli” un likuma "Par nodokļiem un nodevām" 7.1pants, kas stājies spēkā 01.01.2019. Iekšlietu ministrija šajā un vienlaikus ar šo tiesību aktu projektu virzītajos tiesību aktu projektos piedāvā noteiktas priekšrocības Padziļinātās sadarbības programmas dalībniekiem, tādējādi veicinot uzņēmēju interesi iesaistīties padziļinātās sadarbības programmā; 2. Tiesību akta projekta izstrāde pamatota arī ar nepieciešamību veikt atsevišķus grozījumus, lai saskaņotu ielūgumu apstiprināšanas procedūru ar izsaukumu apstiprināšanas procedūru, kas noteikta Ministru kabineta 2010.gada 21.jūnija noteikumos Nr.564 “Uzturēšanās atļauju noteikumi”. 3. Iekšlietu ministrijas iniciatīva saistībā ar ielūgumu apstiprināšanas procedūras precizēšanu un vienkāršošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesību akta projekts izstrādāts, lai paredzētu priekšrocības Valsts ieņēmumu dienesta administrētās padziļinātās sadarbības programmas dalībniekiem, kā arī, lai risinātu atsevišķus citus, ar ielūgumu noformēšanas procedūru saistītus jautājumus.  Tiesību akta projektā paredzēts:   1. noteikt priekšrocības padziļinātās sadarbības programmas dalībniekiem:  * zelta un sudraba līmeņa dalībniekus – uzņēmumus, kas ilgtermiņā bijuši godprātīgi nodokļu maksātāji, turklāt samaksāto nodokļu summai pārsniedzot 500 000 euro gadā, atbrīvot no prasības, uzaicinot ārzemnieku nodarbināšanas nolūkā, iesniegt izglītību un pieredzi apliecinošus dokumentus ārzemniekiem, kuri netiks nodarbināti reglamentētā profesijā, nepieprasīt iesniegt apliecinājumu par to, ka fiziskā persona, ar kuru tiek slēgts pakalpojumu vai uzņēmuma līgums, reģistrējusies kā nodokļu maksātāja, kā arī, iesniegt licenci atsevišķu komercdarbības veidu veikšanai (projekta 8.punkts). * visu padziļinātās sadarbības programmas dalībnieku iesniegtos ielūgumu pieteikumus ārzemnieku uzaicināšanai nodarbinātības nolūkā apstiprināt divu darbdienu laikā (parastais apstiprināšanas termiņš – piecas darbdienas). Par dalību padziļinātās sadarbības programmā Pilsonības un migrācijas lietu pārvalde pārliecināsies Valsts ieņēmumu dienesta tīmekļa vietnē ielūguma pieteikuma pieņemšanas brīdī. (projekta 10.punkts);  1. nenoteikt prasību iesniegt kvalifikāciju vai pieredzi apliecinošus dokumentus ārzemniekam, kas tiek uzaicināts nodarbinātībai profesijā, kas ietilpst nacionālajā statistiskajā klasifikācijā “Profesiju klasifikators” minētajā devītajā pamatgrupā “Vienkāršās profesijas”. Uz šo šķērsli ārvalstu darbaspēka piesaistei nereti norādījuši darba devēji, atzīmējot, ka šajās profesijās nodarbinātajiem nav nepieciešams īpašs izglītības līmenis vai iepriekšēja pieredze, jo amata pienākumu sekmīgai izpildei ir pietiekami, ja ārzemnieks tiek iepazīstināts ar veicamo darbu, darba drošības un uzņēmuma iekšējās kārtības noteikumiem u.tml. (projekta 6.punkts); 2. paplašināt tiesības ārzemniekam, kas Latvijā uzturas ar termiņuzturēšanās atļauju, uzaicināt citus ārzemniekus, neattiecinot šīs tiesības tikai uz radiniekiem, bet uz jebkuru personu. Šāda iespēja samazinātu to personu skaitu, kas kā ieceļošanas mērķi Latvijā norāda tūrismu, bet patiesībā brauc apciemot ārzemnieku, kas Latvijā uzturas ar termiņuzturēšanās atļauju. Ieviešot šādu nosacījumu, palielinātos to ieceļotāju skaits, kuriem ir uzaicinātājs – persona, kas uzņemas atbildību par ieceļojušo ārzemnieku (projekta 1. un 2.punkts); 3. saskaņot tiesību akta projektu ar Ministru kabineta 2010.gada 21.jūnija noteikumiem Nr.564 “Uzturēšanās atļauju noteikumi”, ielūguma apstiprināšanas procedūrai paredzot izsaukuma apstiprināšanai analogus nosacījumus, kas līdz šim tiesību aktā nebija iekļauti:  * precizēts, kāda informācija jānorāda ielūguma pieteikumos, uzaicinot ārvalsts pētnieku un studentu. Šāds nosacījums nepieciešams, lai saskaņotu ielūguma noformēšanas procesu ar izsaukuma noformēšanas procesu, kur šādas informācijas norādīšana tiek pieprasīta no 2018.gada 10.augusta (projekta 3. un 9.punkts); * precizēts, kāda informācija jānorāda ielūguma pieteikumos un kādi dokumenti jāpievieno, ja ārzemnieku uzaicina darbaspēka nodrošināšanas pakalpojuma sniedzējs – MK noteikumos Nr.564 šāda norma ir spēkā no 2017.gada 9.jūnija (projekta 7.punkts);  1. paredzēt, ka fiziska persona, iesniedzot ielūguma pieprasījumu un garantējot finanšu līdzekļu nodrošinājumu ārzemniekam, var sniegt dažāda veida pamatotu informāciju, ne tikai dokumentus, kas noformēti normatīvajos aktos noteiktajā kārtībā, piemēram, persona varētu iesniegt izdruku no internetbankas. Šaubu gadījumā Pilsonības un migrācijas lietu pārvalde pieprasītu papildu informāciju vai dokumentus. (projekta 4.punkts); 2. noteikt, ka fiziskai personai – darba devējam, kas uzaicina ārzemnieku, jānorāda savs nodokļu maksātāja reģistrācijas numurs, kā arī, gan juridiskai personai, gan fiziskai personai – elektroniskā pasta adrese, lai atvieglotu saziņu ar uzaicinātāju. Gadījumā, ja persona ir aktivizējusi savu oficiālo elektronisko adresi, tā tiek izmantota kā primārais saziņas kanāls. (projekta 5.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas uzaicina ārzemniekus uzturēties Latvijas Republikā ar vīzu. 2018.gadā noformēti 29 273 ielūgumi. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums atvieglos administratīvo slogu un paātrinās administratīvo procedūru darba devējiem, kas vēlas nodarbināt ārzemniekus. |
| 3. | Administratīvo izmaksu monetārs novērtējums | Samazināsies administratīvās izmaksas darba devējiem, uz kuriem attieksies atvieglojums – prasības atcelšana iesniegt uzaicināmo ārzemnieku izglītību un pieredzi apliecinošos dokumentus, kā arī nebūs jāiesniedz licence un fiziskas personas nodokļu maksātāja dokuments, līdz ar to pieteikuma sagatavošanas process būtu īsāks. Paredzams, ka atbrīvojums varētu attiekties uz aptuveni 1000 pieteikumiem gadā.  Administratīvās izmaksas:  C (pieteikuma sagatavošanas laika samazinājums iesniegšanai Pilsonības un migrācijas lietu pārvaldē) = (atalgojums 4,47 euro/h x 1,2h) x (1000 pieteikumu x 1 procedūra) = - 5364 *euro*).  Administratīvo izmaksu samazinājums: 5364 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tika ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība” 2019. gada 10. maijā. |
| 3. | Sabiedrības līdzdalības rezultāti | Par projektu saņemti trīs komentāri:   1. Ārvalstu investoru padome Latvijā (FICIL) atbalstījusi sagatavoto projektu; 2. Latvijas Būvuzņēmēju partnerība izteikusi priekšlikumu – atbrīvojumu no nepieciešamības iesniegt uzaicināmā ārzemnieka izglītību un darba pieredzi apliecinošos dokumentus, apliecinājumu par to, ka fiziskā persona, ar kuru slēgts uzņēmuma līgums, reģistrējusies kā nodokļu maksātāja, kā arī licenci, kas izsniegta atsevišķu komercdarbības veidu veikšanai, attiecināt arī uz padziļinātās sadarbības programmas bronzas līmeņa dalībniekiem. Priekšlikums pamatots, norādot, ka pamatā ārzemniekus uzaicina padziļinātās sadarbības programmas bronzas līmeņa dalībnieki un šīs normas attiecināšana uz viņiem būtiski atvieglotu apjomīgo valsts pasūtījumu īstenošanu.   Priekšlikums nav ņemts vērā.   1. Latvijas Tirdzniecības un rūpniecības kamera norādījusi, ka nepieciešams precizēt klātienē un elektroniski iesniegto pieteikumu izskatīšanas termiņus.   Priekšlikums nav ņemts vērā, jo spēkā esošo noteikumu 22.punktā jau šobrīd ir noteikts pieteikuma izskatīšanas termiņš, kas nav atkarīgs no pieteikuma iesniegšanas formas – klātienē vai elektroniski. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. Tiesību akta projekts neparedz ieviest jaunas funkcijas vai uzdevumus. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

I.Briede 67219546

[ilze.briede@pmlp.gov.lv](mailto:ilze.briede@pmlp.gov.lv)